
Būvniecības dokumentācijas izstrāde un autoruzraudzība pašvaldības objektiem ilgtspējīgas lietusūdens novadīšanas sistēmas attīstībai Skrundā, Kuldīgas novadā


TEHNISKĀ SPECIFIKĀCIJA

1. IEPIRKUMA PRIEKŠMETS

1.1. Objekta  realizācija, ko Iepirkuma rezultātā veic Uzņēmējs, sevī ietver būvniecības dokumentācijas izstrādi un saskaņošanu, autoruzraudzības veikšanu, būvdarbu veikšanu atbilstoši projekta dokumentācijai, kā arī objekta nodošanu ekspluatācijā. 
1.2. Uzņēmējs ir atbildīgs par kopējā darba kvalitāti. Uzņēmējam jāievēro Latvijas Republikā spēkā esošie būvniecību regulējošie normatīvie akti un likumi.
1.3. Uzņēmēja pienākums ir veikt visus darbus un nodrošināt visus procesus un darbības, veikt nepieciešamos maksājumus, tai skaitā nodevu maksājumus, saņemt skaņojumus un atzinumus un veikt citas aktivitātes, lai nodotu Pasūtītājam pilnībā uzbūvētu objektu  atbilstoši Iepirkuma nolikumam, Tehniskajai specifikācijai un līgumam, tai skaitā, bet ne tikai paredzēti šādi darbu posmi:
1.3.1. Objekta apsekošana, esošās situācijas, dokumentācijas un visu citu esošo apstākļu un lietu detalizēta izpēte (tai skaitā pirms iepirkuma piedāvājuma iesniegšanas, piedāvājumā ietverot visu nepieciešamo).
1.3.2. Būvniecības ieceres dokumentu sagatavošana/izstrāde (tai skaitā topogrāfisko uzmērījumu veikšana, tehnisko noteikumu pieprasīšana u.c.).
1.3.3. Projektēšana atbilstoši projektēšanas uzdevumam.
1.3.4. Būvniecības dokumentācijas saskaņošana – veic Uzņēmējs pēc nepieciešamības atbilstoši spēkā esošajiem normatīvajiem aktiem – ar Pasūtītāju, nepieciešamajām valsts vai pašvaldības iestādēm un citām trešajām personām, kuru intereses var tikt skartas.
1.3.5. Būvdarbu veikšana, ieskaitot visus etapus un visus Darbus un visus nepieciešamos saistītos darbus, tai skaitā, bet ne tikai - sagatavošanās darbi, visa veida dokumentācija, izziņas, atļaujas, materiālu un iekārtu piegādes, iestrāde, montāža, kārtības uzturēšana, tīrīšana, atkritumu utilizācija, testēšana, darbu vadīšana, izpilddokumentācijas sagatavošana u.c. darbi. 
1.3.6. Autoruzraudzība (atbilstoši spēkā esošajiem normatīvajiem aktiem par būvdarbu autoruzraudzību, ko nodrošina atbilstoši sertificēti speciālisti/autoruzraugi).
1.3.7. Objekta nodošana Pasūtītājam un, ja nepieciešams, atbilstoši normatīviem – arī attiecīgajām atbildīgajām instancēm. Visi darbi un etapi, tai skaitā, bet ne tikai atbilstošas dokumentācijas sagatavošana un iesniegšana nepieciešamajiem adresātiem un instancēm (ja nepieciešams – nomaksājot nodevas, komisijas u.c. maksājumus), objekta tīrīšanas darbi, instruktāžas, līdzdalība komisijās, izpilduzmērījumu pasūtīšana un apmaksa u.c.
1.3.8. Garantijas darbu nodrošināšana, garantijas polišu uzturēšana.
1.3.9. Uzņēmēja pienākums ir veikt visus saskaņojumus un saņemt atļaujas no attiecīgajām organizācijām darba veikšanai (jāsaskaņo objekta rakšanas darbu atļauja Pašvaldībā noteiktajā kārtībā u.tml.). Uzņēmējam visā būvdarbu laikā jāievēro rakšanas darbu atļaujā ietvertie nosacījumi. 
1.3.10. Papildus jāievēro nosacījumi, kas izriet no ERAF projekta MK noteikumiem:  
1.3.10.1. Būvniecības procesa laikā tiks ievērotas prasības par koku ciršanas aizliegumu putnu ligzdošanas periodā atbilstoši Ministru kabineta 2012. gada 2. maija noteikumos Nr. 309 “Noteikumi par koku ciršanu ārpus meža” noteiktajam termiņam, nodrošināta esošo koku veselības stāvokļa aizsardzība, tai skaitā nekaitējot koku saknēm, un ievērotas attiecīgās pašvaldības vadlīnijas vai saistošie noteikumi par koku aizsardzību.
1.3.10.2. Projekta ietvaros radītie azbestu saturoši materiāli tiks apstrādāti un transportēti atbilstoši normatīvajiem aktiem par darba aizsardzības prasībām darbā ar azbestu un azbesta atkritumu apsaimniekošanu (ja attiecināms).
1.3.10.3. Nosacījums (vismaz 70% (pēc masas) no nebīstamiem būvgružiem un būvju nojaukšanas atkritumiem, (izņemot dabiskos materiālus), tiks sagatavoti atkalizmantošanai, pārstrādei un citu materiālu reģenerācijai (tostarp aizbēršanas darbībām, kurās atkritumus izmanto citu materiālu aizstāšanai) tiks ievērots,   ja projekta ietvaros izstrādātajā būvniecības iecerē būs paredzēta veco lietusūdens savākšanas sistēmu nojaukšana. 

1.4. Vispārīgas prasības sadarbībai ar Pasūtītāju: 
1.4.1. Uzņēmējs izveido labu sadarbību ar Pasūtītāju  un Būv-                                                                                                                                                   uzraugu. 
1.4.2. Pasūtītājs nodrošina Uzņēmēju ar visiem Iepirkuma dokumentācijā uzskaitītajiem dokumentiem, kas ir nepieciešami Uzņēmēja darbu izpildei saskaņā ar līgumu.  
1.4.3. Ja darbs norit neapmierinoši, Uzņēmējam nekavējoties jāinformē Pasūtītājs un Būvuzraugs par darbībām, kas nepieciešamas, lai atrisinātu situāciju un ievērotu būvdarbu līguma mērķus un laika grafiku. 

2. PIEDĀVĀJUMA SAGATAVOŠANAS VISPĀRĪGIE NOSACĪJUMI: 

2.1. Tehniskajā piedāvājumā iekļaujamie dokumenti 
2.1.1. Darba izpildes kalendārais grafiks, kurā tiek iekļautas vismaz šādas pozīcijas: 
· Projektēšanas darbu termiņš;
· Būvdarbu pārbaudei Uzņēmējs nodod darbus Pasūtītājam savlaicīgi pirms galīgā darbu izpildes termiņa beigām. 
· Objekta nodošanas ekspluatācijā termiņu. 
2.1.2. Cita informācija par paredzamajiem Būvdarbiem, kuru Uzņēmējs uzskata par nepieciešamu sniegt Pasūtītājam. 

2.2. Finanšu piedāvājuma sagatavošana 
2.2.1. Iepirkuma dokumentācijā pievienotais darbu, materiālu saraksts ir aptuvens, tas neatspoguļo būvdarbu apjomu daudzumus, bet nosaka galvenos būvdarbu veidus, kuri būs jāveic. Sarakstā neiekļauto darbu izmaksas ir iekļaujamas sarakstā esošo darbu cenā. 
2.2.2. Sagatavojot tehnisko un finanšu piedāvājumu, Objekts un iepirkuma dokumentācija Uzņēmējam jāizvērtē ar pietiekamu rūpību, lai parakstot iepirkuma līgumu, varētu apliecināt, ka finanšu piedāvājumā iekļauti visi nepieciešamie darbi un materiāli, t.sk. iepirkuma dokumentācijā neiekļautie izdevumi, kuri nepieciešami pilnīgai paredzēto darbu veikšanai, lai nodrošinātu Būvdarbu nodošanu Pasūtītājam un Objekta nodošanu ekspluatācijā līgumā noteiktajā termiņā. 
2.2.3. Ja Pretendents ir konstatējis Iepirkuma dokumentācijā kādas nepilnības, kas traucē pilnīgai piedāvājuma sagatavošanai, tas uzdod rakstisku jautājumu Pasūtītājam Nolikumā noteiktajā kārtībā. Piedāvājuma sagatavošana tādā gadījumā veicama atbilstoši iepirkuma komisijas atbildei. Pēc piedāvājuma iesniegšanas Pretendents nevar atsaukties uz nepilnīgu darba uzdevumu. 
2.2.4. Piedāvājumā ir jāiekļauj visi darbi, materiāli, palīgmateriāli un mehānismi, kas nepieciešami darbu izpildei. Uzņēmējam finanšu piedāvājumā jāievērtē visi darbi, kas nepieciešami būvlaukuma funkcionēšanai, būvniecībai, objekta pieņemšanai ekspluatācijā, kā arī defektu novēršanai garantijas periodā u.c. 
2.2.5. Būvniecības darbu izmaksās paredzēt būvtāfeles un ES fondu informatīvā stenda uzstādīšanu (nedrīkst būt apvienotas) atbilstoši ES fondu 2021.-2027. gada un Atveseļošanas fonda komunikācijas un dizaina vadlīnijas - ES fondi. Pirms drukas sagatavotais makets jāsaskaņo ar Pasūtītāju.
2.2.6. Darbu izmaksās jāparedz darbu gaitā skarto vai bojāto virsmu, t.i. zālāju, ceļu, ietvju atjaunošanas izmaksas.
2.2.7. Piedāvājumā jāparedz jebkuru nepieciešamo darbu, kas nav atsevišķi norādīti tāmēs, izmaksas, lai pilnībā veiktu visus Iepirkuma priekšmetā paredzētos darbus, tai skaitā jāparedz visi iespējamie riski saistībā ar iespējamo izdevumu palielināšanos.
2.2.8. Ekvivalentie materiāli - ja iepirkuma procedūras dokumentos ir norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, Pretendents var piedāvāt ekvivalentas preces vai atbilstību ekvivalentiem standartiem, kas atbilst iepirkuma procedūras dokumentos noteiktajām prasībām un parametriem un nodrošina prasīto darbību.
Pretendents savā piedāvājumā ar ražotāja dokumentāciju vai kompetentas institūcijas izsniegtu apliecinājumu vai izmantojot jebkādus atbilstošus līdzekļus, tajā skaitā Publisko iepirkumu likuma 22.pantā minētos pierādījumus, pierāda, ka piedāvājums ir ekvivalents un apmierina pasūtītāja prasības, kas izteiktas iepirkuma procedūras dokumentos.
Līguma izpildes gaitā jautājumi par ekvivalentiem tiek risināti tikai Līgumā noteiktos gadījumos.
2.2.9. Uzņēmējam jāparedz izmaksas par visiem nepieciešamajiem saskaņojumiem, atļaujām būvdarbu uzsākšanai, atzinumiem, izpilddokumentācijas sagatavošanas un objekta pieņemšanai ekspluatācijā.
2.2.10. Līgums tiek slēgts par visiem būvniecības darbiem kopumā, pamatojoties uz Uzņēmēja iesniegto finanšu piedāvājumu, un tajos norādītajām izmaksām. Šai sakarā Uzņēmējam jāplāno visu resursu sadalījums visam objektam kopumā.
2.2.11. Sagatavošanās darbi ietver visus darbus, kuri iekļauti Iepirkuma dokumentācijā vai tiks ietverti projekta dokumentācijā un ir nepieciešami darbu izpildes nodrošināšanai. Ja arī kāds darbs nav uzrādīts, tad Uzņēmējam ir jāievērtē visi darbi, kas vajadzīgi būvlaukuma funkcionēšanai, piemēram, iedzīvotāju informēšana u.c., būvobjekta nožogošana un apgaismošana, objekta apsardze un materiālu uzglabāšana, pagaidu ceļa zīmju uzstādīšana, būvdarbu nodrošināšanai nepieciešamā elektrības un ūdens patēriņa apmaksa un tamlīdzīgi, būvgružu un būvniecības laikā radīto atkritumu transportēšanas un nodošanas atkritumu izgāztuvei izdevumi.

2.3. Citi norādījumi
2.3.1. Uzņēmējam ir vēlams pirms piedāvājuma iesniegšanas rūpīgi iepazīties ar objektu dabā un pārbaudīt visu esošās dokumentācijas pareizību un apzināties darba apjomu un darba apstākļus, konstrukcijas, komunikācijas un nepieciešamības gadījumā jāveic visas nepieciešamās priekšizpētes. 
2.3.2. Tehniskā specifikācijā, projektēšanas uzdevumā un tā pielikumos ir izvirzītais darbu uzdevums, kas Uzņēmējam ir jāizvērtē piedāvājuma sagatavošanas laikā ar pietiekamu rūpību.
2.3.3. Uzņēmējs, ja nepieciešams, koriģējot projektu un risinājumu, kopumā nodrošina Darbu uzdevumā noteiktā sasniegšanu. Uzņēmējam ir pienākums risinājumus veidot iespējami saimnieciski izdevīgus (zemas ekspluatācijas izmaksas, ilgs kalpošanas laiks un vienlaicīgi ērts, funkcionāls, komfortabls).
2.3.4. Uzņēmējs izstrādā projektu un detalizē darbu veikšanas kalendāro grafiku, kuru saskaņo ar Pasūtītāju. Pēc projekta dokumentācijas izstrādes un saskaņošanas ar Pasūtītāju, Uzņēmējs ir atbildīgs par projekta dokumentācijas risinājumiem un sekām. Pēc projekta dokumentācijas saskaņošanas darbu kalendārais grafiks un projekta dokumentācija Uzņēmējam ir saistoša. Projekta dokumentāciju var labot tikai normatīvajos aktos noteiktā kārtībā un ar Pasūtītāja piekrišanu, ja risinājumi ir līdzvērtīgi vai labāki.
2.3.5. Visi materiāli, iekārtas, mezgli un risinājumi ir jāsaskaņo iepriekš ar Pasūtītāju, pirms materiālu un iekārtu pasūtīšanas un darbu veikšanas. Ja Uzņēmējs neveic saskaņošanu un pasūta materiālus, iekārtas un/vai veic darbus pirms ir pieņemts attiecīgs lēmums, Uzņēmējs piekrīt, ka Pasūtītājs var prasīt pirkt citus materiālus un/vai iekārtas, veikt šos darbus vēlreiz, pie tam, papildu izpildes laika termiņš netiek pagarināts un papildu izmaksas netiek atzītas.
2.3.6. Izpildīto darbu garantijas laiks būvdarbiem jānodrošina ne mazāk kā līgumā noteiktais.
2.3.7. Pasūtītājs ir tiesīgs sasaukt darba progresa sanāksmes jebkurā darbu procesu posmā (projektēšana, būvniecība, dokumentācijas sakārtošana). Uzņēmēja pienākums ir ierasties uz šīm sapulcēm un sniegt detalizētas un precīzas atbildes uz pieprasīto informāciju, tai skaitā, bet ne tikai bez maksas iesniegt aktuālo dokumentāciju (tai skaitā xls un dwg formātā), plānoto materiālu paraugus (būvniecības fāzē).
2.3.8. Sagatavošanās darbi ietver visus nepieciešamos darbus, kuri ir nepieciešami objekta darbu nodrošināšanai. Ja arī kāds darbs nav īpaši uzsvērts, tad Uzņēmējam ir jāievērtē visi darbi, kas vajadzīgi būvlaukuma funkcionēšanai. Ar sagatavošanās darbiem ir jāsaprot arī laika posms pirms jebkuru atsevišķu darbu uzsākšanas.
2.3.9. Sagatavojot ikmēneša izpildes aktus, tajos jāuzrāda veikto darbu daudzumi.
2.3.10. Atgūstamie materiāli, ja tādi rodas demontāžas laikā, izpildītājam jāuzrāda pasūtītājam, sagatavojot nodošanas-pieņemšanas aktu par lietderīgajiem materiāliem. Ja izpildītājs neatgriež pasūtītājam atgūtos materiālus, pasūtītājs ir tiesīgs no tekošā mēneša izpildes ieturēt neatgriezto materiālu vērtību, novērtējot atgūtos materiālus jaunu materiālu vērtībā.
2.3.11. Pretendentam jāņem vērā, ka, ja ar to tiks slēgts līgums, tam projektēšanas laikā būs saistošs projekts “Kuldīgas ielas seguma atjaunošana Skrundā, Kuldīgas novadā. 2. kārta”, BIS lieta: BIS-BL-882961-13047.

2.4. Detalizācija un darba rasējumi/zīmējumi
2.4.1. Uzņēmējam jāsagatavo tam nepieciešamie darba rasējumi visiem veicamajiem darbiem. Šie rasējumi jāpiegādā visām būvniecībā iesaistītajām pusēm pēc iespējas ātrākā laikā, lai dotu pietiekami daudz laika tām iepazīties ar materiālu un sniegt komentārus pirms plānoto darbu uzsākšanas.
2.4.2. Ja būvdarbi tiek veikti bez saskaņotiem materiāliem un darba zīmējumiem, Uzņēmējs piekrīt, ka šie darbi, pēc Pasūtītāja, autoruzrauga vai būvuzrauga pieprasījuma, var būt jāpārstrādā, un materiāli jāpasūta no jauna, turklāt papildu maksa un papildu termiņš netiks paredzēts.
2.4.3. Parakstītie un apstiprinātie rasējumi nedrīkst tikt izmainīti bez Pasūtītāja piekrišanas. Rasējumu labojumiem jābūt veiktiem, norādot labojumus rasējumu labojumu laukumā.
2.4.4. Autoruzrauga un Pasūtītāja akcepts atsevišķām darba detaļām vai tehniskajiem rasējumiem vai pasūtījumiem neatbrīvo Uzņēmēju no atbildības par kļūdām vai nepareizu darbu izpildi. Pasūtītāja parakstam ir vispārējs raksturs un tas nenodrošina nekādu īpašu pārbaudi un neatbrīvo Uzņēmēju no darbu izpildes atbilstoši normatīviem, materiālu pārbaudes un aprīkojuma nodrošināšanas un darbu veikšanas atbilstoši projektam, rasējumiem, specifikācijai un ražotāja dotajām instrukcijām, nepieciešamajiem tehnoloģiskajiem procesiem. Uzņēmējam ir jānodrošina gala risinājuma (un/vai iekārtas) garantija neatkarīgi no saņemtajiem norādījumiem, ja vien Pasūtītājs ar parakstu nav akceptējis konkrētu darbu veikšanu, kurā minēts tiešs, konkrēts, nepārprotams Uzņēmēja argumentēts, detalizēts brīdinājums par iespējamām nelabvēlīgām sekām vai neatbilstību normatīviem. Gadījumā, ja Uzņēmējs nevar nodrošināt Pasūtītāja vai būvuzrauga iniciētās izmaiņas risinājuma atbilstību normatīviem un garantijas periodam, Uzņēmējam pirms materiālu un iekārtu pasūtīšanas un pirms darbu veikšanas rakstiski jāinformē par to Pasūtītājs, detalizēti argumentējot un pierādot iemeslus, kāpēc risinājums neatbilst normatīviem un/vai nevar tikt nodrošināta garantija, kā arī jāiesniedz savs alternatīvs risinājums, kas normatīvus un garantiju nodrošina, vienlaicīgi piedāvājot ne sliktāku kvalitātes, dizaina, ilgmūžības un citas pozitīvās vērtības, kā noraidītais risinājums. 


3. PASŪTĪTĀJA VISPĀRĒJIE NOSACĪJUMI PROJEKTA DOKUMENTĀCIJAS IZSTRĀDEI

3.1. Uzņēmējs: 
3.1.1. darbu veikšanai pieaicina sertificētus projektētājus atbilstošā sfērā; 
3.1.2. sagatavo nepieciešamo dokumentāciju;
3.1.3. nepieciešamības gadījumā veic: 
3.1.3.1. uzmērīšanu; 
3.1.3.2. šurfējumu; 
3.1.3.3. u.c. darbības, ja tās nepieciešamas priekšizpētes veikšanai;
3.1.4. piedalīsies projektēšanas sanāksmēs; 
3.1.5. saskaņos projektu ar iesaistītajām pusēm; 
3.1.6. iesniegs saskaņotu dokumentāciju akceptēšanai Būvvaldē un saņems saskaņojumu. 

3.2. Projekta dokumentācija: 
3.2.1. Projektēšanas darbi izpildāmi atbilstoši projektēšanas uzdevumam, līgumam, Latvijas valsts standartiem, Latvijas būvnormatīviem, tehniskajiem noteikumiem un Skrundas pilsētas teritorijas izmantošanas un apbūves noteikumiem (2013); 
3.2.2. Pēc būvniecības dokumentācijas izstrādes un saskaņošanas ar Pasūtītāju, Izpildītājs ir atbildīgs par būvniecības dokumentācijas, risinājumu realizāciju un tās sekām. Pasūtītāja akcepts atsevišķām darba detaļām vai tehniskajiem rasējumiem vai pasūtījumiem neatbrīvo Izpildītāju no atbildības par kļūdām vai nepareizu darbu izpildi. Pasūtītāja parakstam ir vispārējs raksturs un tas nenodrošina nekādu īpašu pārbaudi un neatbrīvo Izpildītāju no darbu izpildes atbilstoši normatīviem, materiālu pārbaudes un aprīkojuma nodrošināšanas un darbu veikšanas atbilstoši būvprojektam, rasējumiem, specifikācijai un ražotāja dotajām instrukcijām, nepieciešamajiem tehnoloģiskajiem procesiem. Izpildītājam ir jānodrošina gala risinājuma (un/vai iekārtas) garantija neatkarīgi no saņemtajiem norādījumiem, ja vien Pasūtītājs ar parakstu nav akceptējis konkrētu darbu veikšanu, kurā minēts tiešs, konkrēts, nepārprotams Izpildītāja argumentēts, detalizēts brīdinājums par iespējamām nelabvēlīgām sekām vai neatbilstību normatīviem. Gadījumā, ja Izpildītājs nevar nodrošināt Pasūtītāja vai būvuzrauga iniciētās izmaiņas risinājuma atbilstību normatīviem un garantijas periodam, Izpildītājam pirms materiālu un iekārtu pasūtīšanas un pirms darbu veikšanas rakstiski jāinformē par to Pasūtītājs detalizēti argumentējot un pierādot iemeslus, kāpēc risinājums neatbilst normatīviem un/vai nevar tikt nodrošināta garantija, kā arī jāiesniedz savs alternatīvs risinājums, kas normatīvus un garantiju nodrošina, vienlaicīgi piedāvājot ne sliktāku kvalitātes, dizaina, ilgmūžības, energo efektivitātes un citas pozitīvās vērtības, kā noraidītais risinājums.
3.2.3. Projektā paredzēt arī:
3.2.3.1. nepieciešamos mezglus, griezumus, specifikācijas un detalizācijas pakāpi, kas nodrošina rasējumu viennozīmīgu izpratni; 
3.2.3.2. projekta būvdarbu optimālo izpildes kalendāro grafiku; 
3.2.3.3. darba drošības pasākumus būvdarbu veikšanas laikā;
3.2.3.4. ekonomisko sadaļu atbilstoši LBN 501-17 "Būvizmaksu noteikšanas kārtība".   
3.2.3.5. Iepirkuma 1.daļā  - dīķa atjaunošanā paredzēt ilgtspējīgus, daudzgadīgus  augus.
        
3.3. Pasūtītājam nododamā projekta dokumentācija: 
3.3.1. dokumentāciju izstrādā elektroniski un pievieno būvniecības informācijas sistēmā (BIS), kur sadaļā “Projekts” pievieno:
· projekta dokumentāciju PDF formātā, iekļaujot izdotos tehniskos noteikumus,
· projekta dokumentācijas saskaņojumus ar tehnisko noteikumu izdevējiem;
· projekta dokumentāciju DWG formātā.
3.3.2. Pasūtītājam – viens drukāts eksemplārs, cauršūts un caurauklots, lapas sanumurētas.
4. BŪVDARBU VEIKŠANAS VISPĀRĒJIE NOSACĪJUMI

4.1. Darbu uzsākšana 
4.1.1. Uzņēmējam līgumā noteiktajā termiņā pēc atzīmes par projektēšanas nosacījumu izpildi saņemšanas jāiesniedz visa nepieciešamā dokumentācija būvdarbu uzsākšanas nosacījumu izpildei.
4.1.2. Pirms būvdarbu uzsākšanas Uzņēmējs Līgumā noteiktajā kārtībā no Pasūtītāja pieņem būvdarbu zonu ar pieņemšanas nodošanas aktu. 

4.2. Darbu veikšanas projekts 
4.2.1. Uzņēmējs, pamatojoties uz saskaņoto projekta dokumentāciju, izstrādā Darbu veikšanas projektu, to saskaņo ar Pasūtītāju un Būvuzraugu. Darbu veikšanas projektā jāiekļauj transporta shēma.
4.2.2. Būvlaukumā jānodrošina būvdarbu vadības telpas, strādnieku sadzīves telpas un WC.  
4.2.3. Materiālu krautņu izvietošana jāparedz būvlaukuma teritorijā un (vai) ārpus tā, saskaņā ar darbu veikšanas projektu. 
4.2.4. Darbu veikšanas projekta izstrādes izmaksām ir jābūt ietvertām piedāvājuma cenās. Papildus izmaksas netiek atzītas.  

4.3. Detalizācija un darba rasējumi/zīmējumi
4.3.1. Uzņēmējam jāsagatavo viņam nepieciešamie mezglu rasējumi visiem veicamajiem Darbiem, saskaņā ar būvdarbu līguma noteikumiem un projektu. 

4.4. Būvniecības projekts un izpilddokumentācija 
4.4.1. Visa veida informācija, dokumenti, aprēķini, rasējumi, grafiki, plāni u.c. Uzņēmējam jāiesniedz Līgumā paredzētajos termiņos, tā, lai to iesniegšana nekavētu projekta Darbu izpildi un pabeigšanu. 
4.4.2. Konstrukcijas, kas darbu gaitā tiek aizsegtas (segtie darbi), pirms nākamo būvdarbu veikšanas jāuzrāda Būvuzraugam un Autoruzraugam. Uzņēmējam jāiesniedz Būvuzraugam atbilstoša būvniecības izpilddokumentācija, fotofiksācijas.
4.4.3. Uzņēmējam jāiesniedz izziņa par bīstamo atkritumu utilizāciju (ja attiecināms) un utilizācijā nodoto bīstamo atkritumu apjomu. 
4.4.4. Uzņēmējam ir jāveic Pasūtītāja personāla (objekta lietotāja pārstāvja nozīmēta personāla) apmācība un instruktāža, jāiepazīstina ar ekspluatācijas instrukcijām.

4.5. Pārbaude un testēšana
4.5.1. Pasūtītājam ir tiesības pārbaudīt projektam nepieciešamo materiālu ražotnes, kā arī visu uz būvniecību attiecināmo dokumentāciju. 
4.5.2. Būvmateriālu kvalitātes pārbaudes: 
4.5.2.1. Materiāla pirmspārbaude, ko veic ražotājs pirms būvmateriālu izgatavošanas būvniecības vajadzībām, 
4.5.2.2. Materiālu un iebūves kvalitātes pārbaudes, ko Uzņēmējs veic atbilstoši kvalitātes kontroles plānam, 
4.5.2.3. Pasūtītāja papildus kontroles, kas tiek veiktas pēc nepieciešamības. 
4.5.3. Ja nepieciešams, Uzņēmējam jānodrošina paraugu ņemšana (ieskaitot Pasūtītāja paraugus), paraugu testēšana, kvalitātes mērījumi, kā tas noteikts projekta specifikācijās, LVS vai ES standartos. Uzņēmējs testēšanas rezultātus un kvalitātes mērījumu dokumentāciju iesniedz Būvuzraugam. 
4.6. Jebkurā brīdī, kad Pasūtītājs, būvuzraugs vai autoruzraugs uzskata par nepieciešamu, viņi var apmeklēt Būvobjektu. 
4.7. Visi ar Būvobjektu saistītie dokumenti un materiālu un iekārtu ražotāja dokumenti - kvalitātes sertifikāti, atbilstības deklarācijas un izziņas utt., kas apliecina, ka materiāls ir ticis pārbaudīts atbilstoši vispārējiem standartiem un atbilst tiem, - pēc Pasūtītāja pieprasījuma, Uzņēmējam jāpiegādā objektā bez maksas.

4.8. Dokumentu aprite 
4.8.1. Būvniecības laikā informācijas apmaiņa notiek Līgumā noteiktajā kārtībā. Jebkāda būtiska informācija par būvdarbu norisi, kas skar izmaksas, būvdarbu kvalitāti, līguma izpildi un termiņu ievērošanu, Uzņēmējam jāsniedz rakstiski vēstuļu veidā, kā arī jāfiksē iknedēļas plānošanas sanāksmju protokolos, aktos. Savukārt, ikdienas informācijas apmaiņa saistībā ar būvniecības procesu, kā piemēram, dažādu tehnisko risinājumu saskaņošana/precizēšana, pielietoto materiālu saskaņošana, dažādu neskaidrību noskaidrošana, atskaišu iesniegšana u.tml. veicama sarakstes veidā. Atbilžu termiņi saskaņojami atsevišķi pirms būvdarbu uzsākšanas. Saraksti veic Līgumā pilnvarotās personas. 
4.8.2. Būvdarbu aktīvajā periodā tiek organizētas būvniecības dalībnieku sanāksmes. Sanāksmes gaitā Uzņēmējs atskaitās par būvdarbu progresu, laika grafika ievērošanu, būtiskākajām problēmām un riskiem būvniecības procesā. 

4.9. Darba aizsardzība un vides aizsardzības pasākumi  
4.9.1. Uzņēmējs pilnā apmērā ir atbildīgs par darba aizsardzību, ugunsdrošību objektā un vides aizsardzības pasākumiem un organizē tos saskaņā ar likumu un Līguma prasībām. Uzņēmējs ar rīkojumu norīko par darba aizsardzību un ugunsdrošību atbildīgās personas būvniecības darbiem. 
4.9.2. Uzņēmējs, saskaņā ar MK 25.02.2003. noteikumiem Nr.92 “Darba aizsardzības prasības, veicot būvdarbus”, izstrādā Darba aizsardzības plānu.

4.10. Komunālie pakalpojumi 
4.10.1. Pagaidu pieslēgumus un skaitītājus inženierkomunikācijām (ja nepieciešams) par saviem līdzekļiem izbūvē Uzņēmējs. 
4.10.2. Uzņēmējs apmaksā komunālo pakalpojumu rēķinus atbilstoši Pasūtītāja spēkā esošajam aktuālajam pakalpojumu cenrādim, noslēdzot atsevišķu līgumu par komunālajiem pakalpojumiem, ja attiecināms.

4.11. Ziņojumi un atskaites 
4.11.1. Uzņēmējs par jebkuriem apstākļiem, kas var radīt izmaiņas būvdarbu termiņos, kā arī par būtiskām atkāpēm būvdarbu gaitā, nekavējoties sniedz ziņojumu Pasūtītājam un Būvuzraugam rakstveida formā.

5. Prasības gaismekļu gaismas atdevei, ekspluatācijas laikam un īpatnējai jaudai (kur attiecināms):
5.1. Jāizmanto jaunākā nozarē pielietotā energoefektivitātes klases definīcija LED apgaismojumam.
5.2. Ekspluatācijas laiks – spuldzēm, kas paredzētas jaunām un renovētām ierīcēm, un nomaiņas spuldzēm, kas paredzētas esošajām ierīcēm, jābūt tādam ekspluatācijas laikam, kas nav mazāks par L80B10 pie 50 000 h, L90B50 pie 50 000 h vai L70B50 pie 100 000 h, L80B50 pie 100 000 h. Šo punktu var neattiecināt uz pārvietojamiem gaismekļiem ar nemaināmiem gaismas elementiem.
5.3. Izpildītājs pēc apgaismojuma sistēmas uzstādīšanas iesniedz šādus norādījumus (kur attiecināms): 
· apgaismes iekārtu montāžas/uzstādīšanas instrukcijas norādījumus aizliegts izjaukt bez saskaņošanas ar ražotāju vai pieaicinot apmācītu/ kvalificētu speciālistu;
· norādījumus lampu nomaiņai un norādījumus, kuras lampas var izmantot apgaismes iekārtās, nepalielinot norādīto īpatnējo jaudu, tikai gadījumos, kad lampas nomaiņa ir piemērota nekvalificētai personai, vai arī norādes par kvalificētas/apmācītas personas iesaisti pretējā gadījumā;
· norādījumus, kā lietot un uzturēt apgaismes vadības ierīces, ar norādījumu, ka bez ražotāja atļaujas aizliegts atvērt korpusu;
· norādījumus kustības sensoriem, kā regulēt to jutību un laika aizturi, un ieteikumus, kā to labāk darīt, lai nodrošinātu vizuālās vajadzības bez pārmērīgas enerģijas patēriņa palielināšanas;
· norādījumus vadības ierīcēm, kas reaģē uz dienasgaismu, kā tās atkārtoti kalibrēt un regulēt, piemēram, ņemot vērā izmaiņas telpas izkārtojumā;
· norādījumus laika relejiem, kā regulēt izslēgšanas laiku, un ieteikumus, kā to labāk darīt, lai nodrošinātu iemītnieku vajadzības bez pārmērīgas enerģijas patēriņa palielināšanas.
· Izpildītājs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas apgaismojuma sistēmas uzstādīšanas laikā. Visas izlietotās lampas, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014.gada 8.jūlija noteikumiem Nr.388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”.
5.4. Nododot būvdarbu, jānodrošina (kur attiecināms):
· jaunas vai renovētas apgaismojuma sistēmas un vadības iekārtas darbojas pareizi un neizmanto vairāk enerģijas, nekā tas ir nepieciešams.
· kustības sensoru jutību un laika aizturi iestata noteiktā līmenī, kas atbilst vajadzībām un nevajadzīgi nepatērē enerģiju;
· Pārbauda, vai kustības sensori darbojas pareizi un ir pietiekami jutīgi, lai uztvertu iemītnieku parastu kustību;
· Vadības ierīces, kas reaģē uz dienasgaismu, kalibrē tā, lai tās izslēdz apgaismojumu, kad dienasgaisma ir pietiekama;
· Piegādātājs nodrošina, lai apgaismojuma aprīkojums (tostarp lampas, apgaismes iekārtas un apgaismes vadības ierīces) tiktu uzstādīts tieši tā, kā norādīts saskaņotā projektā.

